નિગમએ પોતાની કામગીરીની શરૂઆત તેની સ્થાપના બાદ વર્ષ 1969-70 માં રૂ. 30 લાખનું ટર્નઓવર પ્રાપ્ત કરેલ, જે બાદમાં રૂ. 20,000 લાખનો આંક વટાવીને અંતે રૂ. 21,000 લાખના આંકને પાર કરી ગયેલ. તે સમયે નિગમ દ્વારા દ્વિપાંખિય વ્યૂહરચના અપનાવવામાં આવેલ : પ્રથમ તો અત્યંત જરૂરી ફાર્મ મશીનરી, સાધનો અને કૃષિ સહાય પૂરી પાડવી. બીજું, કૃષિ પ્રક્રિયા અને સંગ્રહ માટેની વ્યવસ્થાઓ ઊભી કરવી - જેથી તે સમયની ઉત્પાદન અને માંગ વચ્ચેની ખાઈ પૂરી શકાય. એકંદરે તેમાં ફળો તથા શાકભાજી માટેની પ્રક્રિયા માટેનાં એકમો, કોલ્ડ સ્ટોરેજો, તેલ કાઢીને તેને શુદ્ધ કરવા માટેનાં એકમો, જંતુનાશકો તૈયાર કરવા માટેનાં એકમો વિગેરેનો સમાવેશ થાય છે. નિગમે સંયુક્ત ક્ષેત્રમાં ઉચ્ચ ટેકનોલોજી ધરાવતા એકમોની સ્થાપનાને પણ ટેકો આપેલ હતો.